smcproject/ml-wiki-sentences huggingface dataset:
അദ്ധ്യാപകൻ, ഭാഷാശാസ്ത്രജ്ഞൻ, വൈയാകരണൻ എന്നീനിലകളിൽ പ്രശസ്തനായ ടി ബി വേണുഗോപാലപ്പണിക്കർ 1945 ഓഗസ്റ്റ് 2-നു് വടക്കൻ പരവൂരിനടുത്ത് ഏഴിക്കരയിൽ ഉളനാട്ട് ബാലകൃഷ്ണപ്പണിക്കരുടേയും തറമേൽ മീനാക്ഷിക്കുഞ്ഞമ്മയുടേയും 8 മക്കളിൽ ഇളയവനായി ജനിച്ചു.
മഹാരാജാസ് കോളേജിൽനിന്നും ഭൗതികശാസ്ത്രത്തിൽ ബിരുദവും (1966) മലയാളത്തിൽ എം.എ. ബിരുദവും (1968) എടുത്തു.
തുടർന്നു്  അണ്ണാമലൈ സർവ്വകലാശാലയിൽനിന്നു്  ഭാഷാശാസ്ത്രത്തിൽ ഒന്നാം റാങ്കോടെ ബിരുദാനന്തരബിരുദം.
സുകുമാർ അഴിക്കോടിന്റെ  മേൽനോട്ടത്തിൽ തയ്യാറാക്കിയ കേരളപാണിനീയത്തിന്റെ പീഠിക - ഒരു വിമർശനാത്മകപഠനം (A critical study of Pitika of Keralapanineeyam) എന്ന പ്രബന്ധത്തിനു് 1981-ൽ കാലിക്കറ്റ് സർവ്വകലാശാലയിൽ നിന്നു് ഡോക്ടറേറ്റ് ലഭിച്ചു.
1971-ൽ മദ്രാസ് സർവ്വകലാശാലയിൽ റിസർച്ച് അസിസ്റ്റൻ്റായി  ജോലിയിൽ പ്രവേശിച്ചു.
1973 ജനുവരി 4-നു് കാലിക്കറ്റ് സർവ്വകലാശാലയിൽ മലയാളവിഭാഗം അദ്ധ്യാപകൻ.
2003-2005 കാലത്ത് അവിടത്തെ വകുപ്പദ്ധ്യക്ഷൻ.
കണ്ണൂർ സർവകലാശാലയിൽ ഭാഷാ സാഹിത്യവിഭാഗത്തിന്റെ ഡീനായും ഇദ്ദേഹം പ്രവർത്തിച്ചിട്ടുണ്ട്.
ജർമ്മനിയിലെ കോളൻ സർവകലാശാല സ്റ്റട്ഗർടിൽ നടത്തിയ ഒന്നാമത് അന്താരാഷ്ട്ര ദ്രവീഡിയൻ സെമിനാർ (2003) ഉൾപ്പെടെ 100 ലേറെ ദേശീയ അന്തർദേശീയ സെമിനാറുകളിൽ പ്രബന്ധങ്ങളവതരിപ്പിച്ചു.
ലക്ഷദ്വീപ് സോഷ്യോ റിസർച്ച് കമ്മിഷനിൽ അംഗമായിരുന്നു.
മദ്രാസ്, അലിഗർ, കേരള, എം ജി, കണ്ണൂർ സർവകലാശാലകൾ യു പി എസ് സി, യു.ജി.സി എന്നിവയുടെ പരീക്ഷാ ബോർഡുകളിലും തഞ്ചാവൂർ തമിഴ് യൂണിവേഴ്സിറ്റിയിൽ ഇന്ത്യൻ ലാംഗ്വേജ് ഫാക്കൽറ്റിയിലും അംഗമായിരുന്നു.
നോം ചോംസ്കി ഇന്ത്യയിൽ വന്നപ്പോൾ കൈരളി ചാനലിനു വേണ്ടി ഇൻ്റർവ്യൂ ചെയ്തിട്ടുണ്ട്.
രചനകൾ സ്വനമണ്ഡലം (1981) നോം ചോസ്കി (1987) ഭാഷാർത്ഥം (1998) വാക്കിന്റെ വഴികൾ (1999) ചിതറിപ്പോയ സിംഹനാദവും ചില ഭാഷാ വിചാരങ്ങളും ( 2006) ഭാഷാലോകം (2006) Studies on Malayalam Language (2006) ലീലാതിലകം: സാമൂഹികഭാഷാശാസ്ത്രദൃഷ്ടിയിൽ (എസ്.വി. ഷണ്മുഖം - തമിഴ്) വിവർത്തനം (1995) .
കൂനൻ തോപ്പ് (തോപ്പിൽ മുഹമ്മദ് മീരാൻ - തമിഴ്) വിവർത്തനം (2003) പ്രൊഫ എൽ.വി രാമസ്വാമി അയ്യരുടെ A Primer of Malayalam Phonology (2004) (എഡിറ്റർ) വ്യാകരണ പഠനങ്ങൾ(1996) ( മലയാള വിമർശം ( എഡിറ്റർ)
ഭാഷാർത്ഥം എന്ന  കൃതിക്ക് കേരള സാഹിത്യ അക്കാദമിയുടെ ഐ.സി. ചാക്കോ എൻഡോവ്മെന്റ് പുരസ്കാരം ലഭിച്ചു.
വിവർത്തനത്തിനുള്ള 2006-ലെ കേന്ദ്രസാഹിത്യ അക്കാദമി അവാർഡ് കൂനൻതോപ്പ് എന്ന തമിഴ്നോവലിന്റെ മലയാള പരിഭാഷയ്ക്ക് ലഭിച്ചു.
അവലംബം 1 2 3 4 {{ cite book }} : Check date values in: | accessdate= ( help ) ↑ 1 2 പുറത്തേക്കുള്ള കണ്ണികൾ
ടി.യു. രാധാകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/T.
U._Radhakrishnan
പതിനൊന്നാം കേരള നിയമസഭയിൽ (2001-2006) മാളയിൽ നിന്നുള്ള നിയമസഭാംഗവും നിലവിൽ സംഘടന ചുമതലയുള്ള കെ.പി.സി.സിയുടെ ജനറൽ സെക്രട്ടറിയും തൃശൂർ ജില്ലയിൽ നിന്നുള്ള കോൺഗ്രസ് നേതാവുമാണ്.
ടി.യു. രാധാകൃഷ്ണൻ (ജനനം:14 നവംബർ 1953) ജീവിതരേഖ
തൃശൂർ ജില്ലയിലെ അന്നമനടയിൽ ടി.കെ.ഉണ്ണിയുടേയും സരോജിനിയുടേയും മകനായി 1953 നവംബർ 14 ന് ജനിച്ചു.
കോൺഗ്രസിൻ്റെ വിദ്യാർത്ഥി, യുവജന സംഘടനകളായ കെ.എസ്.യു , യൂത്ത് കോൺഗ്രസ് എന്നിവയിലൂടെ  പൊതുരംഗത്ത്.
2001-ൽ മാളയിൽ നിന്ന് നിയമസഭാംഗമായി തിരഞ്ഞെടുക്കപ്പെട്ടു.
2006-ൽ മാളയിൽ നിന്ന് മത്സരിച്ചെങ്കിലും സി.പി.ഐയിലെ എ.കെ. ചന്ദ്രനോട് പരാജയപ്പെട്ടു.
പ്രധാന പദവികൾ 2021 നവംബർ 26 മുതൽ കെ.പി.സി.സിയുടെ സംഘടന ചുമതലയുള്ള ജനറൽ സെക്രട്ടറിയാണ് കെ.പി.സി.സിയിലും നിർവാഹക സമിതിയിലും അംഗമാണ് ജില്ലാ ചെയർമാൻ, കോൺഗ്രസ് സേവാദൾ പ്രസിഡൻറ്, കേരള സ്റ്റേറ്റ് ബീവറേജ് കോർപ്പറേഷൻ എംപ്ലോയീസ് അസോസിയേഷൻ ഐ.എൻ.ടി.യു.സിയുടെ കീഴിലുള്ള തൊഴിലാളി യൂണിയൻ്റെ ഭാരവാഹിയാണ് തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2006 മാള നിയമസഭാമണ്ഡലം എ.കെ. ചന്ദ്രൻ സി.പി.ഐ. , എൽ.ഡി.എഫ്. ടി.യു. രാധാകൃഷ്ണൻ കോൺഗ്രസ് (ഐ.) , യു.ഡി.എഫ്. 2001 മാള നിയമസഭാമണ്ഡലം ടി.യു. രാധാകൃഷ്ണൻ കോൺഗ്രസ് (ഐ.) , യു.ഡി.എഫ്. യു.എസ്. ശശി സി.പി.ഐ. , എൽ.ഡി.എഫ്. അവലംബം ↑ http://www.niyamasabha.org/codes/members/m526.htm ↑ "കെ.പി.സി.സി: ടി.യു. രാധാകൃഷ്ണൻ സംഘടനാ ജനറൽസെക്രട്ടറി" https://keralakaumudi.com/news/mobile/news-amp.php?id=694117 ↑ http://www.niyamasabha.org/codes/members/m113.htm ↑ https://resultuniversity.com/election/mala-kerala-assembly-constituency ↑ https://www.thehindu.com/news/national/kerala/keeping-the-parties-guessing/article8373264.ece
ടി.വി. അനുപമ ഇംഗ്ലീഷ് വിലാസം https://ml.wikipedia.org/wiki/T.
_Anupama
കേരളത്തിലെ ഒരു ഐ.എ.എസ്. ഉദ്യോഗസ്ഥയാണ് ടി.വി.അനുപമ .
നോക്കു കൂലി, പച്ചക്കറികളിലെ കീടനാശിനികളുടെ അമിത സാന്നിധ്യം, ഭക്ഷ്യ വസ്തുക്കളിലെ മായം കലർത്തൽ എന്നിവയ്ക്കെതിരെ ടി.വി.അനുപമ എടുത്ത നടപടികൾ ജന ശ്രദ്ധ നേടി.
ഔദ്യോഗികം
ടി.വി.അനുപമ നിലവിൽ പട്ടികവർഗ്ഗ വികസന വകുപ്പ് ഡയറക്ടർ ആണ്.
തൃശൂർ ജില്ലാ കളക്ടർ, കോഴിക്കോട് അസിസ്റ്റന്റ് കളക്ടർ, കാസർഗോഡ് സബ് കളക്ടർ, തലശ്ശേരി സബ് കളക്ടർ, ആറളം ട്രൈബൽ ഡെവലപ്പ്മെന്റ് മിഷൻ സ്പെഷ്യൽ ഓഫീസർ എന്നീ പദവികൾ വഹിച്ചിട്ടുണ്ട്.
2002 ൽ പൊന്നാനി വിജയമാതാ കോൺവെന്റ് ഹൈസ്കൂളിൽ നിന്നും പതിമൂന്നാം റാങ്കോടെ പത്താം ക്ലാസ് പഠനം പൂർത്തിയാക്കി.
തുടർന്ന് തൃശ്ശൂർ സെന്റ് ക്ലെയേഴ്സ് ഹയർ സെക്കണ്ടറി സ്കൂളിൽ നിന്നും മൂന്നാം റാങ്കോടെ പ്ലസ് റ്റു വിജയിച്ചു.
രാജ്യത്തെ പ്രമുഖ സാങ്കേതിക വിദ്യാഭ്യാസ സ്ഥാപനങ്ങളിൽ ഒന്നായ ബിർള ഇൻസ്റ്റിറ്റ്യൂട്ട് ഓഫ് ടെക്നോളജി ആൻഡ് സയൻസ് (ബിറ്റ്സ്) -പിലാനി, ഗോവയിൽ നിന്ന് 92% മാർക്കോടെ ബി.ഇ (ഓണേഴ്സ്) വിജയിച്ചു.
2009-ൽ നാലാം റാങ്കോടെ ഇൻഡ്യൻ സിവിൽ സർവീസ് പരീക്ഷയിൽ ഉന്നത വിജയം നേടി.
മലപ്പുറം പൊന്നാനി മാറഞ്ചേരി സ്വദേശിയായ അനുപമ, പോലീസ് ഉദ്യോഗസ്ഥനായിരുന്ന പരേതനായ കെ.കെ.ബാല സുബ്രമണ്യത്തിന്റെയും ഗുരവായൂർ ദേവസ്വം ബോർഡ് അസിസ്റ്റന്റ് എഞ്ചിനീയറായ ടി.വി.രമണിയുടെയും മൂത്ത മകളാണ്.
സഹോദരി നിഷ.
അനുപമയുടെ ഭർത്താവ് ക്ലിൻസൺ പോൾ ആണ്.
പുരസ്കാരങ്ങൾ മാർച്ച് എട്ട് വനിതാ ദിനത്തോട് അനുബന്ധിച്ച് കരുത്തുറ്റ സ്ത്രീത്വത്തെ തിരഞ്ഞെടുക്കാൻ മാതൃഭൂമി ഡോട്ട് കോം നടത്തിയ വോട്ടെടുപ്പിൽ ഒന്നാം സ്ഥാനത്തെത്തി.
ടി.ബി.-മിഷൻ 2020 ഇംഗ്ലീഷ് വിലാസം https://ml.wikipedia.org/wiki/TB-Mission_2020
2020 -ഓടെ ഇന്ത്യയിൽ നിന്നും ക്ഷയരോഗം ഉന്മൂലനം ചെയ്യുക എന്ന ലക്ഷ്യം നേടുന്നതിനായി ഇന്ത്യാ ഗവണ്മെന്റ് ആരംഭിച്ച കർമ്മ പദ്ധതിയാണ് ടി.ബി.-മിഷൻ 2020 .
ബാഴ്സലോണയിൽ വെച്ച് ലോകാരോഗ്യസംഘടനയുടെ ഗ്ലോബൽ ടി.ബി. സിമ്പോസിയത്തിൽ സംസാരിക്കവേ 2014 ഒക്ടോബർ 28 -ന് കേന്ദ്ര ആരോഗ്യ-കുടുംബക്ഷേമ വകുപ്പ് മന്ത്രി ഡോ. ഹർഷ് വർദ്ധനാണ് ഇത് പ്രഖ്യാപിച്ചത്.
ക്ഷയരോഗികൾക്ക് സൗജന്യ രോഗനിർണ്ണയവും ചികിത്സയും പോഷകാഹാര വിതരണവും ടി.ബി. മിഷന്റെ ഭാഗമാണ്.
ടി.ബി. ഇർ‌വിങ് ഇംഗ്ലീഷ് വിലാസം https://ml.wikipedia.org/wiki/T.
B._Irving
ഒരു അമേരിക്കൻ ഗ്രന്ഥകാരനും പ്രൊഫസ്സറും ഇസ്‌ലാമിക പണ്ഡിതനുമായിരുന്നു തോമസ് ബാലന്റൈൻ ഇർ‌വിംങ് (1914–2002).
( ഇംഗ്ലീഷ് :Thomas Ballantyne Irving) അൽ-ഹാജ് ത‌അലീം അലി അബൂ നാസർ എന്നും അദ്ദേഹം അറിയപ്പെടുന്നു.
അമേരിക്കൻ ഇംഗ്ലീഷിലുള്ള ഖുർ‌ആനിന്റെ ആദ്യ വിവർത്തനം ഇദ്ദേഹത്തിന്റേതാണ്‌ .
1914 ൽ ഒന്റോറിയയിലെ പ്രെസ്റ്റനിലാണ്‌ ഇർ‌വിംങ്ങിന്റെ ജനനം .
അച്ഛൻ വില്ല്യം ഇർ‌‌വിംങ്, അമ്മ ജെസ്സിക്ക മെക്കന്റൈർ.
1950 കളുടെ ആദ്യത്തിൽ അദ്ദേഹം ഇസ്‌ലാം സ്വീകരിച്ച് അൽ ഹാജ് ത‌അലീം അലി അബൂ നാസർ എന്ന പേര്‌ സ്വീകരിക്കുകയായിരുന്നു.
ടൊറൊണ്ടോ സർ‌വകലാശാലയിൽ നിന്ന് "ആധുനിക ഭാഷകളിൽ" (Mordern Languages) ൽ ബി.എ. സമ്പാദിച്ചു.
പിന്നീട്  മെഗ്‌കിൽ സർ‌വകലാശാലയിൽ നിന്ന് ബിരുദാനന്തര ബിരുദവും പ്രിൻസ്റ്റൺ സർ‌വകലാശാലയിൽ നിന്ന് 1940 ൽ പി.എച്ച്.ഡിയും കരസ്ഥമാക്കി.
നിയർ ഈസ്റ്റേൺ സറ്റഡീസിലായിരുന്നു പി.എച്ച്.ഡി തീസിസ്.
എഴുത്തുകാരനും ഒരു ബഹുഭാഷാ പണ്ഡിതനുമായിരുന്ന ഇർ‌വിങാണ്‌ ആദ്യമായി അമേരിക്കൻ ഇംഗ്ലീഷിലുള്ള ഖുർ‌ആൻ വിവർത്തനം എഴുതിയത് .
"ദ ഖുർ‌ആൻ:ഫസ്റ്റ് അമേരിക്കൻ വെർഷൻ" എന്ന ഈ വിവർത്തന ഗ്രന്ഥം പ്രസിദ്ധീകരിച്ചത് 1985 ലായിരുന്നു.
ഇർ‌വിംങ് അമേരിക്കയിലേയും കാനഡയിലേയും നിരവധി പ്രശസ്ത സർ‌വകലാശാലകളിൽ അദ്ധ്യാപകനായി സേവനമനുഷ്ഠിച്ചിട്ടുണ്ട്.
മെഗ്കിൽ, പ്രിൻസ്റ്റൺ, ദ യൂനിവേഴ്സിറ്റി ഓഫ് മിനെസോട്ട, യൂനിവേഴ്സിറ്റി ഓഫ് ടെന്നിസ്സി എന്നിവ അവയിൽ ഉൾപ്പെടുന്നു.
ഗ്രന്ഥകാരൻ എന്ന നിലയിൽ ഇസ്‌ലാമിനെ കുറിച്ച് ധാരാളം പുസ്തകങ്ങളും അദ്ദേഹം രചിച്ചു.
"ഹാഡ് യു ബീൻ എ മുസ്‌ലിം", ഇസ്‌ലാം ആന്റ് ഇറ്റ്സ് എസ്സൻസ്" , "ഇസ്‌ലാം റീസർജെന്റ്", "ഗ്രോഇങ്ങ് അപ് ഇൻ ഇസ്‌ലാം" എന്നിവ അവയിൽ ചിലതാണ്‌.
സ്പാനിഷ് ഭാഷയിലും ഏതാനും ഗ്രന്ഥങ്ങൾ അദ്ദേഹം എഴുതിയിട്ടുണ്ട്.
1981 മുതൽ 1986 വരെ ചിക്കാഗൊയിലുള്ള അമേരിക്കൻ ഇസ്‌ലാമിക് കോളേജിന്റെ ഡീൻ ആയി സേവനമുഷ്ഠിച്ചു.
1983 ൽ പാകിസ്താൻ സർക്കാർ ഡോ. ഇർ‌വിംങ് ഇസ്‌ലാമിക സേവനരംഗത്ത് നൽകിയ സംഭാവന പരിഗണിച്ച് അദ്ദേഹത്തിന്‌ സ്റ്റാർ ഓഫ് എക്സലൻസ് അവാർഡ് നൽകുകയുണ്ടായി.
അൽഷിമേഴ്സ് രോഗവുമായി നീണ്ടകാലം പൊരുതിയ അദ്ദേഹം 2002 സെപ്റ്റംബർ 24 ന്‌ മരണമടഞ്ഞു.
അവലംബം പുറം കണ്ണികൾ The Online Quran Project Archived 2009-01-29 at the Wayback Machine .
includes the Qur'an translation, Holy Qur'an (Koran): the Noble Reading , of I. B. Irving.
Obituary for T.B. Irving Archived 2007-08-24 at the Wayback Machine .
from Soundvision.com A Life Well Lived Tribute to Dr. Irving Islam and Columbus' America article by Dr. Irving
ദ്രുതധാര ഇംഗ്ലീഷ് വിലാസം https://ml.wikipedia.org/wiki/Rapids
ഒരു നദീപഥത്തിലെ ചരിവ് (gardient) പെട്ടെന്ന് കൂടുമ്പോൾ നീരൊഴുക്കിന്റെ വേഗതയിൽ ആനുപാതികമായ വർധനവുണ്ടാകുന്നു, ഇത്തരത്തിൽ വേഗത അനുക്രമമായി വർധിക്കുന്ന പ്രത്യേക പഥഖണ്ഡങ്ങളിൽ നദിയെ വിളിക്കുന്ന പേരാണ് ദ്രുതധാര (Rapids).
ശാന്തമായി ഒഴുകുന്നതിനും വെള്ളച്ചാട്ടത്തിനും(Cascade) ഇടയിലുള്ള നദിയുടെ അവസ്ഥയാണിത്.
ഇവിടെ നദിയുടെ വീതി കുറയുകയും ചിലപ്പോൾ പാറകൾ ജലോപരിതലത്തിൽ ദൃശ്യമാവുകയും ചെയ്യും.
നദീജലം പാറകൾക്കു ചുറ്റിലും മുകളിലുമായി ഒഴുകുമ്പോൾ കുമിളകൾ രൂപപ്പെട്ട് ജലവുമായിച്ചേർന്ന് ഒഴുകുകയും ജലോപരിതലം വെള്ള നിറത്തിൽ കാണപ്പെടുകയും ചെയ്യും.
Violent water below Niagara Falls Rapids on the Mississippi River (Ontario) in Pakenham, Ontario , Canada .
ദ്രുതവിളംബിതം
ദ്രുതവിളംബിതം : ഒരു സം‍സ്കൃത‍വർണ്ണവൃത്തം .
ജഗതി എന്ന ഛന്ദസ്സിൽ പെട്ട (ഒരു വരിയിൽ 12 അക്ഷരങ്ങൾ) സമവൃത്തം .
ലക്ഷണം “ ദ്രുതവിളംബിതമാം നഭവും ഭരം ”
വൃത്തശാസ്ത്രസങ്കേതമനുസരിച്ചു് “ന ഭ ഭ ര” എന്നീ ഗണങ്ങൾ വരുന്ന വൃത്തമാണു വംശസ്ഥം.
ഉദാ: കേരളവർമ്മ വലിയകോയിത്തമ്പുരാൻ എഴുതിയ മണിപ്രവാളശാകുന്തളം എന്ന ശാകുന്തളപരിഭാഷയിൽ നിന്നു്.
“ തളിരുപോലധരം സുമനോഹരം
ലളിത ശാഖകൾ പോലെ ഭുജദ്വയം കിളിമൊഴിക്കുടലിൽ കുസുമോപമം മിളിതമുജ്ജ്വലമാം നവയൌവനം ” സാദൃശ്യമുള്ള മറ്റു വൃത്തങ്ങൾ മറ്റു വിവരങ്ങൾ വൃത്തമഞ്ജരിയിലെ വൃത്തങ്ങൾ
ദ്രുപദൻ ഇംഗ്ലീഷ് വിലാസം https://ml.wikipedia.org/wiki/Drupada
മഹാഭാരതത്തിലെ കഥാപാത്രമാണ്‌ ദ്രുപദൻ (द्रुपद).
ദ്രൗപദിയുടെ പിതാവും പാഞ്ചാല രാജ്യത്തെ രാജാവുമായിരുന്നു.
പാഞ്ചാലൻ, പാഞ്ചാല്യൻ, പാഞ്ചാലരാജാവ്, പാർഷതൻ,പൃഷ്താത്മജൻ, സൗമകി, യജ്ഞസേനൻ തുടങ്ങിയ പേരുകൾ ഇദ്ദേഹത്തിന്റെ പര്യായങ്ങളായി പ്രയോഗിച്ചുകാണുന്നു.
ഭരദ്വാജമുനിയുടെ ആശ്രമത്തിൽ ആയുധാഭ്യാസം നടത്തുന്ന വേളയിൽ സഹപാഠി ആയിരുന്ന ദ്രോണരുമായി ദ്രുപദൻ പ്രത്യേക സൗഹൃദം പുലർത്തിയിരുന്നു.
താൻ രാജാവാകുമ്പോൾ ദ്രോണർക്ക് പകുതി രാജ്യം നല്കും എന്ന് ദ്രുപദൻ പറഞ്ഞിരുന്നു.
വിദ്യാഭ്യാസാനന്തരം ദ്രുപദൻ പാഞ്ചാല രാജ്യത്തിന്റെ അധിപനായി.
ഒരിക്കൽ ദ്രോണർ ദാരിദ്ര്യം മൂലം പഴയ സുഹൃത്തിനോട് സഹായം അഭ്യർഥിച്ചുകൊണ്ട് പാഞ്ചാലരാജ്യത്തെത്തി.
എന്നാൽ ദ്രുപദൻ ദ്രോണരെ അവഹേളിച്ചു.
ഇത് ദ്രോണരിൽ പക ഉളവാക്കുകയും അദ്ദേഹം പിന്നീട് തന്റെ ശിഷ്യനായ അർജുനനെക്കൊണ്ട് ദ്രുപദനെ ബന്ധനസ്ഥനാക്കി തന്റെ മുമ്പിൽ വരുത്തുകയും ചെയ്തു.
പാഞ്ചാലരാജ്യം രണ്ടായി പകുത്ത് ദക്ഷിണപാഞ്ചാലം ദ്രോണർ ഏറ്റെടുക്കുകയും ഉത്തരപാഞ്ചാലം ദ്രുപദനു നല്കുകയും ചെയ്തു.
ദ്രോണരെ ജയിക്കാൻ ശക്തിയുള്ള ഒരു പുത്രൻ ജനിക്കുവാൻ വേണ്ടി ദ്രുപദൻ യാഗം നടത്തി.
യാഗാഗ്നിയിൽനിന്ന് ദൃഷ്ടദ്യുമ്നനും ദ്രൗപദിയും ഉയർന്നുവന്നു.
ധൃഷ്ടദ്യുമ്നൻ ദ്രോണരെ വധിക്കുമെന്നൊരു അശരീരിയും ആ സമയത്തുണ്ടായി.
യൗവനയുക്തയായ ദ്രൗപദിയുടെ സ്വയംവരത്തിനായി ദ്രുപദൻ ചില മത്സരങ്ങൾ ഏർപ്പെടുത്തി.
സ്വയംവരത്തിൽ വേഷപ്രച്ഛന്നനായി പങ്കെടുത്ത അർജുനൻ മത്സരത്തിൽ ജയിക്കുകയും ദ്രൗപദിയെ സ്വന്തമാക്കുകയും ചെയ്തു.
മഹാഭാരതയുദ്ധത്തിൽ ദ്രുപദൻ, ദ്രോണരാൽ വധിക്കപ്പെട്ടു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദ്രുപദൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദ്രുപാൽ ഇംഗ്ലീഷ് വിലാസം https://ml.wikipedia.org/wiki/Drupal
പി.എച്ച്.പി. ഉപയോഗിച്ച് നിർമ്മിച്ചിട്ടുള്ള ഒരു ഉള്ളടക്കപരിപാലന സംവിധാനമാണ് (Content Management System) ദ്രുപാൽ .
ഇത് ഗ്നൂ സാർവ്വജനിക അനുവാദപത്രപ്രകാരമാണ്‌ പുറത്തിറക്കിയിട്ടുള്ളത് .
വിവരനിയന്ത്രണസംവിധാനമായും ദ്രുപാൽ ഉപയോഗിക്കുന്നുണ്ട്.
ലോകമെമ്പാടുമുള്ള ഏറ്റവും മികച്ച 10,000 വെബ്‌സൈറ്റുകളിൽ കുറഞ്ഞത് 14 ശതമാനവും, 10 ദശലക്ഷം മികച്ച വെബ്‌സൈറ്റുകളിൽ 1.2 ശതമാനവും[9] ദ്രുപാൽ ഒരു ഓപ്പൺ സോഴ്‌സ് ബാക്ക്-എൻഡ് ചട്ടക്കൂട് നൽകുന്നു—വ്യക്തിഗത ബ്ലോഗുകൾ മുതൽ കോർപ്പറേറ്റ്, രാഷ്ട്രീയ, സർക്കാർ സൈറ്റുകൾ വരെ.
വിജ്ഞാന മാനേജ്മെന്റിനും ബിസിനസ് സഹകരണത്തിനും സിസ്റ്റങ്ങൾ ദ്രുപാൽ ഉപയോഗിക്കുന്നു.
2022 മാർച്ചിലെ കണക്കനുസരിച്ച്, ദ്രുപാൽ കമ്മ്യൂണിറ്റിയിൽ 1.39 ദശലക്ഷത്തിലധികം അംഗങ്ങൾ ഉൾപ്പെടുന്ന, 124,000 ഉപയോക്താക്കൾ സജീവമായി സംഭാവന ചെയ്യുന്നു, ഇതിന്റെ ഫലമായി 48,300-ലധികം സൗജന്യ മൊഡ്യൂളുകൾ ദ്രുപാലിന്റെ പ്രവർത്തനക്ഷമത വിപുലീകരിക്കുകയും ഇഷ്ടാനുസൃതമാക്കുകയും ചെയ്യുന്നു, ദ്രുപാലിന്റെ രൂപവും ഭാവവും മാറ്റുന്ന 3,000-ലധികം സൗജന്യ തീമുകളും, 1,400 സൗജന്യ വിതരണങ്ങളെങ്കിലും, കുറഞ്ഞ ഘട്ടങ്ങളിലൂടെ സങ്കീർണ്ണമായ, യൂസ്-സ്പെസിഫിക്ക് ദ്രുപാൽ സജ്ജീകരിക്കാൻ ഉപയോക്താക്കളെ അനുവദിക്കുന്നു.
ദ്രുപാൽ കോർ എന്നറിയപ്പെടുന്ന ദ്രുപാലിന്റെ സ്റ്റാൻഡേർഡ് റിലീസ്, കണ്ടന്റ്-മാനേജ്മെന്റ് സിസ്റ്റങ്ങൾക്ക് പൊതുവായുള്ള അടിസ്ഥാന സവിശേഷതകൾ ഉൾക്കൊള്ളുന്നു.
ഉപയോക്തൃ അക്കൗണ്ട് രജിസ്ട്രേഷനും പരിപാലനവും, മെനു മാനേജ്മെന്റ്, ആർഎസ്എസ്(RSS) ഫീഡുകൾ, ടാക്സോണമി, പേജ് ലേഔട്ട് കസ്റ്റമൈസേഷൻ, സിസ്റ്റം അഡ്മിനിസ്ട്രേഷൻ എന്നിവ ഇതിൽ ഉൾപ്പെടുന്നു.
ദ്രുപാൽ കോർ ഇൻസ്റ്റാളേഷന് ഒരു ലളിതമായ വെബ്‌സൈറ്റ്, സിംഗിൾ- അല്ലെങ്കിൽ മൾട്ടി-യൂസർ ബ്ലോഗ്, ഒരു ഇന്റർനെറ്റ് ഫോറം അല്ലെങ്കിൽ ഉപയോക്താവ് നിർമ്മിച്ച ഉള്ളടക്കം നൽകുന്ന ഒരു കമ്മ്യൂണിറ്റി വെബ്‌സൈറ്റ് ആയി പ്രവർത്തിക്കാനും കഴിയും.
അവലംബം പുറമെ നിന്നുള്ള കണ്ണികൾ Drupal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദ്രുമൻ
മഹാഭാരതകാലഘട്ടത്തിൽ , ഭാരതദേശത്തെ ദ്രോണർക്കു തുല്യനായി കിംപുരുഷദേശത്തു നിലനിന്നിരുന്ന ധനുർവേദാചാര്യനാണ് ദ്രുമൻ അഥവാ ദ്രുമാവ് .
ഇദ്ദേഹം കിംപുരുഷന്മാരുടെയും മ്ളേച്ഛരുടേയും അസ്ത്രവിദ്യാചാര്യനായിരുന്നു .
ആര്യദേശത്തു ദ്രോണർ ഗുരുവായിരുന്നതുപോലെ മ്ളേച്ഛദേശത്ത് ദ്രുമനും (ദ്രുമാവ് ) ഗുരുവായിരുന്നു .
കുബേരന്റെ സഭയിലെ സാമാജികനായ ഇദ്ദേഹം കിന്നരന്മാരുടെ നേതാവുമാണ് .
ഈ ദ്രുമൻ ചിരഞ്ജീവിയാണ്.
( NB: ഈ ദ്രുമാവിനെ ദ്രോണൻ എന്നാണു Kisori Mohan Ganguly-യുടെ മഹാഭാരതം ആംഗലേയ വിവർത്തനത്തിലെ ഉദ്യോഗപർവ്വത്തിൽ (അദ്ധ്യായം 158) കാണുന്നത്.
അവലംബം നോക്കുമ്പോൾ ശ്രദ്ധിക്കുക .
സംസ്കൃതം Original Text-ഇൽ ദ്രുമാഃ എന്നാണു രേഖപ്പെടുത്തിയിരിക്കുന്നത് .
ഹരിവംശത്തിലും ദ്രുമാഃ തന്നെയാണ് ).
മറ്റു വിവരങ്ങൾ രുക്മിയും ദ്രുമാവും
ശ്രീകൃഷ്ണന്റെ അളിയനായ രുക്മി ഒരിക്കൽ ധനുർവേദവും അസ്ത്രവിദ്യകളും പഠിക്കാനായി ഗുരുവിനെ അന്വേഷിച്ച് അലഞ്ഞു നടന്നു .
വഴിയിൽ വച്ച് അദ്ദേഹം ചില ബ്രാഹ്മണരെ കാണുകയും അവർ അദ്ദേഹത്തിന് ദ്രോണാചാര്യരുടെ പേര് നിർദ്ദേശിക്കുകയും ചെയ്തു .
എന്നാൽ രുക്മി അതുകൊണ്ടു തൃപ്തനായില്ല .
ദ്രോണർ ആ സമയം കുരുപാണ്ഡവരുടെ ഗുരുവാണ് .
തനിക്കു ഭാരതീയർക്ക് അജ്ഞാതമായ ചില രഹസ്യവിദ്യകൾ പഠിക്കണമെന്ന് രുക്മി ആഗ്രഹിച്ചു .
അപ്പോഴാണ് രുക്മി ദ്രുമനെക്കുറിച്ചു മനസ്സിലാക്കിയത് .
അതിനുശേഷം ദ്രുമനെ അന്വേഷിച്ചു രുക്മി നടന്നു .
അപ്പോഴാണ് അദ്ദേഹം ഗന്ധമാദനപർവ്വതത്തിൽ ഭാര്യാപുത്രാദികളോടൊപ്പം വന്നിട്ടുണ്ടെന്ന വാർത്ത കേട്ടത് .
രുക്മി ഉടനെ ഗന്ധമാദനപർവ്വതത്തിലെത്തി ദ്രുമാവിന്റെ ശിഷ്യത്വം സ്വീകരിച്ചു .
ദ്രുമാവ് രുക്മിക്ക് ചതുഷ്‌പാദങ്ങളോട് കൂടിയ ധനുർവേദം മുഴുവനും പഠിപ്പിച്ചു .
കൂടാതെ അക്കാലത്തു ഭാരതീയർക്ക് അജ്ഞാതമായിരുന്ന അനേകമനേകം രഹസ്യവിദ്യകളും രുക്മിയെ ദ്രുമാവ് പഠിപ്പിച്ചു .
ദ്രോണർക്കുപോലുമറിയാത്തതായ അനേകം യുദ്ധമുറകളും , ആയുധവിദ്യകളും രുക്മിക്കു പരിചയപ്പെടുത്തിക്കൊടുത്തു .
ഇതിനൊക്കെ പുറമെ , അർജ്ജുനന്റെ ഗാണ്ഡീവത്തോടു  കിടപിടിക്കുന്ന ഐന്ദ്രം അഥവാ വിജയം എന്ന ചാപവും ദ്രുമാവ് രുക്മിക്കു നൽകി അനുഗ്രഹിച്ചു .
ഈ വിജയചാപം ഒരിക്കൽ വിശ്വകർമ്മാവ് പണിതു ഇന്ദ്രന് നൽകിയതാണ് .
( NB ശ്രദ്ധിക്കുക : കർണ്ണന്റെ വിജയചാപം , ശിവൻ പരശുരാമന് കൊടുത്തതാണ് .പരശുരാമനിൽ നിന്നുമാണ് അത് കര്ണ്ണന് ലഭിച്ചത് ).
ദ്രുമാവിന്റെ ശിഷ്യന്മാർ
ഭഗദത്തൻ മുതലായ മ്ളേച്ഛന്മാർ , ചീനന്മാർ , ബർബ്ബരൻമാർ , പർവ്വതവാസികൾ , അമിതൗജാവ്, രുക്മി , ജരാസന്ധൻ,ശിശുപാലൻ തുടങ്ങിയവർ ഇദ്ദേഹത്തിന്റെ ശിഷ്യഗണത്തിലുണ്ട് .
ഇദ്ദേഹം യുധിഷ്ഠിരന്റെ രാജസൂയത്തിൽ സംബന്ധിച്ചിരുന്നു .
ആര്യദേശത്ത് ദ്രോണാചാര്യർ പ്രസിദ്ധനായിരുന്നതുപോലെ , മ്ളേച്ഛദേശത്ത് ദ്രുമാവും പ്രസിദ്ധനായിരുന്നു .
ഇദ്ദേഹം ഇന്ദ്രന്റെ സുഹൃത്തും , ശിവനെ പ്രസാദിപ്പിച്ച് ധനുർവേദം, സർവ്വാസ്ത്രശാസ്ത്രങ്ങൾ എന്നിവ  വരമായി നേടിയ മഹാനുമാണ് .
ചിരഞ്ജീവിയായ ഇദ്ദേഹം കൈലാസത്തിലും കുബേരന്റെ സഭയിലും ശോഭിക്കുന്നു .
NB: ദ്രുമാവിനു ശിഷ്യപ്പെട്ട രുക്മിയെ ജയിക്കുവാൻ സാക്ഷാൽ കൃഷ്ണനും ബലരാമനും  മാത്രമേ സാധിക്കുമായിരുന്നുള്ളൂ .
അതുകൊണ്ടാണ് കൃഷ്ണൻ അദ്ദേഹത്തെ ബാലരാമനെക്കൊണ്ട് ചൂതുകളിക്കിടയിൽ കൊല്ലിക്കുന്നത് .
ആയുധമേന്തിയെ രുക്മിയെ പോരിൽ ജയിക്കുവാൻ കൃഷ്ണനല്ലാതെ മറ്റാർക്കും സാധ്യമല്ല .
ദ്രുതഗതി
ദ്രുതഗതി ' മലയാള ഭാഷയിലെ ഒരു വൃത്തമാണ്.
ലക്ഷണം ധ്യാനം
ഇവനു സാന്ത്വനമരുളുക പുണ്യ-
ശ്രവണകീർത്തന!
തവ തിരുനാമം
ശ്രവണമാത്ര പകരുമൊരു സൌഖ്യം
ശിവദമായ് മമ മനമറിയുന്നൂ അവലംബം ↑ വൃത്തമ‍‍ഞ്ജരി ഏ.
ദ്രുതവാട്ടം
കുരുമുളകിന് ബാധിക്കുന്ന ഒരു കുമിൾരോഗമാണ് ദ്രുതവാട്ടം.
ഫൈറ്റൊ ഫ്തോറ കാപ്സിസി എന്നയിനം കുമിളാണ് ഇതിനുപിന്നിൽ.
ഇതുമൂലം ഇലകളിലും തണ്ടിലും നനവുള്ള പാടുകൾ പ്രത്യക്ഷപ്പെടുന്നു.
ഇലകൾ കൊഴിയുകയും ചെടി പെട്ടെന്ന് വാടുകയും ചെയ്യുന്നു.
തുടർന്ന് ഇലകളെല്ലാം കരിഞ്ഞ് ചെടിയാകെ നശിക്കുന്നതുമാണ് പ്രകടമായ ലക്ഷണങ്ങൾ.
ദ്രുതപദം
ദ്രുതപദം മലയാള ഭാഷയിലെ ഒരു വൃത്തമാണ്.
Amjadnlk ( സംവാദം ) 07:15, 10 നവംബർ 2018 (UTC)
ദ്രുതമദ്ധ്യ
ദ്രുതമദ്ധ്യ മലയാള ഭാഷയിലെ ഒരു വൃത്തമാണ്.
ലക്ഷണം “ ഭംഭഭ ഗംഗമതൊറ്റകളിൽ കേൾ,
നജജയ മറ്റതിലും ദ്രുതമധ്യാ ” അവലംബം ↑ വൃത്തമ‍‍ഞ്ജരി ഏ.
ദ്രുമികകോശം ഇംഗ്ലീഷ് വിലാസം https://ml.wikipedia.org/wiki/Dendritic_cell ദ്രുമികകോശത്തിന്റെ സൂക്ഷ്മ ചിത്രം : കോശശരീരത്തിൽ നിന്ന് നീളുന്ന കൈകൾ പോലുള്ള (ദ്രുമാശ്മകങ്ങൾ) മുളപ്പുകൾ ശ്രദ്ധിക്കുക.
ചെറിയ വട്ടത്തിൽ കാണുന്നത് ഒരു പൂപ്പലിന്റെ കൊണീഡിയങ്ങൾ ആണ്.
ദ്രുമികകോശം ആ പൂപ്പലിന്റെ കൊണീഡിയകളെ ബന്ധിക്കുന്നതാണ് ചിത്രത്തിൽ (ചലച്ചിത്രത്തിൽ നിന്നും എടുത്ത നിശ്ചലദൃശ്യം) ചർമ്മത്തിലെ ദ്രുമികകോശങ്ങൾ : ഇരുണ്ടനിറത്തിൽ കാണുന്നവയാണ് ദ്രുമികകോശങ്ങൾ.
പശ്ചാത്തലത്തിലെ ഇളം നീല നിറത്തിൽ ചർമ്മത്തിലെ കോശങ്ങളുടെ ന്യൂക്ലിയസുകളെയും കാണാം (മൈക്കോബാക്റ്റീരിയം അൾസറൻസ് എന്ന ബാക്റ്റീരിയാബാധയെത്തുടർന്നാണ് ചിത്രത്തിലെ ഈ ദ്രുമികകോശങ്ങൾ ഇവിടെ കൂട്ടം കൂടിയിരിക്കുന്നത്)
മജ്ജാജന്യമോ ലസികാജന്യമോ ആയ കോശങ്ങളുടെ പരമ്പരയിൽ വരുന്നതും രോഗപ്രതിരോധവ്യവസ്ഥയിലെ പല   പ്രക്രിയകളിലും പങ്കെടുക്കുന്നതുമായ ഒരു ഭക്ഷക കോശമാണു ദ്രുമികകോശം (Dendritic cell).
പ്രതിജനകാവതരണം ആണു ഇവയുടെ മുഖ്യധർമ്മം .
ചർമ്മം, മൂക്കിനുള്ളിലെ ശ്ലേഷ്മസ്തരം, ശ്വാസകോശം, ദഹനേന്ദ്രിയം എന്നിങ്ങനെ സ്പർശം, വായു, ആഹാരം തുടങ്ങിയവയിലൂടെ ബാഹ്യലോകവുമായി ബന്ധപ്പെടുന്ന കലകളിൽ ദ്രുമികാകോശങ്ങൾ പല പക്വരൂപത്തിലും വാസമുറപ്പിക്കുകയും അണുബാധകളുണ്ടാകുമ്പോൾ അവയ്ക്കെതിരേ പ്രതികരിക്കുകയും ചെയ്യുന്നു .
രക്തചംക്രമണവ്യവസ്ഥയ്ക്കുള്ളിൽ ഇവയെ അപക്വരൂപത്തിലും കാണാം.
കണ്ടെത്തലിന്റെ ചരിത്രം
പത്തൊൻപതാം നൂറ്റാണ്ടിൽ പോൾ ലാംഗർഹാൻസ് എന്ന ജർമ്മൻ ജീവശാസ്ത്രജ്ഞനാണു ചർമ്മത്തിലെ ദ്രുമികകോശരൂപങ്ങളായ ചില കോശങ്ങളെ ആദ്യമായി വിശദീകരിച്ചത് .
ഇവ ലാംഗർഹാൻ കോശങ്ങൾ എന്നറിയപ്പെടുന്നു.
എന്നാൽ ദ്രുമികകോശങ്ങൾ എന്ന പേരിടുകയും മറ്റനേകം തരം ദ്രുമികകോശങ്ങളടങ്ങിയ  വിശാലസംവർഗ്ഗമാണ് അതെന്ന് വിശദീകരിക്കുകയും ചെയ്തത് 1973ൽ റാല്ഫ് സ്റ്റൈന്മാനും സാൻ‌വിൽ കോനും ചേർന്നാണ് .
പരിപക്വനത്തിന്റെ ഘട്ടങ്ങളിൽ ഇവയുടെ കോശശരീരത്തിൽ നിന്ന് ശാഖകളുടെ ആകൃതിയിൽ ചില മുളപ്പുകൾ (dendrites) കാണാം.
ഇക്കാരണത്താലാണ് ഇവയെ ദ്രുമികകോശങ്ങളെന്ന് വിളിക്കുന്നത്.
ഉത്ഭവമടിസ്ഥാനമാക്കി രണ്ട് ബൃഹദ്വർഗ്ഗങ്ങളിലായാണു മനുഷ്യ ദ്രുമികകോശങ്ങളെ ഉൾപ്പെടുത്താം.
മജ്ജാജന്യദ്രുമികകോശങ്ങളും പ്ലാസ്മാണുജന്യദ്രുമിക കോശങ്ങളുമാണിവ :
മജ്ജാജന്യദ്രുമിക കോശങ്ങൾക്ക് രക്തചംക്രമണവ്യവസ്ഥയിൽ മോണസൈറ്റ്-ബൃഹദ്ഭക്ഷക കോശങ്ങളായി രൂപാന്തരണം സംഭവിക്കാം.
ചിലത് കലകളിൽ വാസമുറപ്പിക്കുകയും അവിടെ പ്രത്യേക ഭക്ഷകകോശങ്ങളോ പ്രതിജനകസമർപ്പക കോശങ്ങളോ ആയി മാറുകയും ചെയ്യുന്നു.
ഇങ്ങനെ രൂപമാറ്റം സംഭവിച്ച ദ്രുമികകോശത്തിന്  ഒരുദാഹരണമാണ് ചർമ്മത്തിലെ ലാംഗർഹാൻ കോശം .
പ്ലാസ്മാണുജന്യദ്രുമിക കോശങ്ങൾ പ്രതിജനകസമർപ്പണത്തിൽ വൈദഗ്ദ്ധ്യം കുറവാണ്.
വൈറസ് അണുബാധകളിൽ ഇന്റർഫീറോണുകൾ ഉല്പാദിപ്പിക്കുകയാണ് ഇവയുടെ മുഖ്യധർമ്മങ്ങളിലൊന്ന് .
പ്രാകൃതിക കൊലയാളികോശങ്ങളെ സക്രിയമാക്കുകയും അവയിലൂടെ അണുബാധയുണ്ടായ കോശങ്ങളെ നശിപ്പിക്കുകയും ചെയ്യുന്നു ഇവ.
ടി-ലസികാണുക്കളെ കൊലയാളി ടി-ലസികാണുക്കളായി പരിപക്വപ്പെടാനും പ്ലാസ്മാണുജന്യദ്രുമിക കോശങ്ങൾ സഹായിക്കുന്നു.
കോശം വിശദീകരണം ഉത്സർജ്ജിക്കുന്ന പ്രധാന രാസാനുചലക ഘടകം ടോൾ-സമാന സ്വീകരിണികൾ മജ്ജാജന്യ ദ്രുമികകോശങ്ങൾ മോണസൈറ്റുകൾക്കും ഭക്ഷകകോശങ്ങൾക്കും സമാനം.
രണ്ട് ഉപവർഗ്ഗങ്ങളായി തിരിക്കാം: മജ്ജാജന്യദ്രുമികകോശം-1:
ടി-ലസികാണുക്കളെ ഉത്തേജിപ്പിക്കുന്നതിൽ വ്യാപൃതരാ‍ണിവ.
മജ്ജാജന്യദ്രുമികകോശം-2:
മുറിവുകരിയൽ പ്രക്രിയയിൽ പങ്കാളിയാണെന്ന് കരുതപ്പെടുന്നു.
ഇൻന്റർല്യൂക്കിൻ 12 ടി.എൽ.ആർ 2, 4 എന്നിവ പ്ലാസ്മാണുജന്യ ദ്രുമികകോശങ്ങൾ രൂപത്തിൽ ബി-ലസികാണു സംവർഗ്ഗമായ പ്ലാസ്മാണുക്കൾക്ക് സമാനം.
എന്നാൽ ധർമ്മങ്ങത്തിൽ മജ്ജാജന്യ ദ്രുമിക കോശങ്ങൾക്ക് സമാനം.
ആല്ഫാ ഇന്റർഫീറോണുകൾ ടി.എൽ.ആർ 7, 9 എന്നിവ.
ധർമ്മങ്ങൾ
രോഗാണുക്കളുമായി ബന്ധപ്പെട്ടാലുടൻ എല്ലാ ദ്രുമികകോശങ്ങളും ആദ്യം ചെയ്യുക രാസാനുചലക ഘടകങ്ങളെ ഉല്പാദിപ്പിച്ച് സഹായി ടി-ലസികാണുക്കളെയും ബി-ലസികാണുക്കളെയും ന്യൂട്രോഫിലുകളെയും തൽസ്ഥാനത്തേയ്ക്ക് ആകർഷിക്കുക എന്നതാണ്.
പ്രതിജനകാവതരണ പ്രക്രിയയിൽ ദ്രുമികകോശങ്ങൾ അഗ്രഗണ്യരാണ്.
മിക്ക അവസരങ്ങളിലും ഇവയുടെ ഒരേയൊരു ധർമ്മവും ഇതുതന്നെയാണ് .
ബാക്റ്റീരിയൽ ഉല്പന്നങ്ങൾ , വൈറൽ മാംസ്യങ്ങൾ എന്നിവയുടെയും അണുബാധയുണ്ടാകുമ്പോൾ കോശങ്ങളുല്പാദിപ്പിക്കുന്ന മാംസ്യങ്ങളുടെയും സാന്നിധ്യം തിരിച്ചറിയാൻ സാധിക്കുന്നവയാണ് ദ്രുമികകോശങ്ങളുടെ സ്ത്രരോപരിതലത്തിലെ ടോൾ-സമാന സ്വീകരിണികൾ .
ഈ സ്വീകരിണികളുമായി മേൽ‌പ്പറഞ്ഞ തരം മാംസ്യതന്മാത്രകൾ ബന്ധനം സ്ഥാപിക്കുന്നതോടെ ദ്രുമികകോശത്തിനുള്ളിൽ മാറ്റങ്ങൾ ഉണ്ടാവുകയും അവ സൈറ്റോകൈനുകളും രാസാനുചലകഘടകങ്ങളും ഉത്സർജ്ജിക്കാനാരംഭിക്കുകയും ചെയ്യുന്നു.
ഈ രാസവസ്തുക്കൾ സഹജപ്രതിരോധത്തിന്റെ മുന്നണിപ്പോരാളികളായ പ്രാകൃതിക കൊലയാളി കോശം പ്രാകൃതിക കൊലയാളി കോശങ്ങളെ സക്രിയമാക്കുന്നു.
ഇതോടൊപ്പം ടി-ലസികാണുക്കളെയും ബി-ലസികാണുക്കളെയും ഇവ ഉത്തേജിപ്പിക്കുന്നു.
ദ്രുമികകോശത്തിന്റെ പ്രതിജനകാവതരണം ടി-ലസികാണുവിനു മുന്നിൽ പ്രതിജനകാവതരണം നടത്തുന്ന ദ്രുമികകോശം : A. ടി-ലസികാണു, B. ദ്രുമികകോശം, C. ഊതകസംയോജ്യ സംശ്ലിഷ്ട തന്മാത്ര (വർഗ്ഗം II), D. ടി-ലസികാണുവിന്റെ സ്തരോപരിതല സ്വീകരിണി, E F. ഇരുകോശങ്ങളെയും ബന്ധിപ്പിക്കുകയും പരസ്പരം തിരിച്ചറിയാൻ സഹായിക്കുകയും ചെയ്യുന്ന ആസംജന (adhesion) സ്തരോപരിതല തന്മാത്രകൾ.
ബി-ലസികാണുക്കളും മറ്റ് ഭക്ഷകകോശങ്ങളും പ്രതിജനകാവതരണ പ്രക്രിയയ്ക്ക് കെല്പുള്ള കോശങ്ങൾതന്നെയാണെങ്കിലും ഇതിൽ “തൊഴിലധിഷ്ഠിത മികവ്” ഏറ്റവുമധികമുള്ള കോശസംവർഗ്ഗമാണ് ദ്രുമികകോശങ്ങൾ .
ദ്രുമികകോശത്തിന്റെ ഉപരിതലത്തിലെ സ്വീകരിണിയായി വർത്തിക്കുന്ന പ്രതിദ്രവ്യങ്ങൾക്ക് രോഗാണുക്കളുടെ കോശപ്രതലത്തിലെ പ്രതിജനക തന്മാത്രകളുമായി ബന്ധം സ്ഥാപിക്കാൻ കഴിയും.
ഇങ്ങനെ ഒരു അന്യവസ്തുവിന്റെ (ഉദാ: വൈറസ് കോശത്തിന്റെ) പ്രതിജനകവുമായി ബന്ധനത്തിലേർപ്പെടുന്ന ദ്രുമികകോശം ആ  പ്രതിജനകതന്മാത്രയെ അതോട് ബന്ധിക്കപ്പെട്ട പ്രതിദ്രവ്യവും ചേർത്ത് ആ ദ്രുമികകോശം ‘വിഴുങ്ങുന്നു’.
തുടർന്ന്,രാസാനുചലക സിഗ്നലുകളുടെ സാന്നിധ്യത്തിൽ ഈ ദ്രുമിക കോശങ്ങൾ ടി-ലസികാണുക്കൾ സമൃദ്ധമായി കാണപ്പെടുന്ന ലസികാപർവ്വങ്ങളിലേക്ക് സഞ്ചരിക്കുന്നു.
ഈ സഞ്ചാരത്തിനിടയ്ക്ക് ദ്രുമികകോശം സ്വയം പരിപക്വനപ്രക്രിയയ്ക്ക് വിധേയമാകുകയും അതുവഴി ടി-ലസികാണുക്കളുമായി സ്വീകരിണീതല ബന്ധനങ്ങൾ സ്ഥാപിക്കാനുള്ള അവയുടെ കഴിവ് അധികരിക്കുകയും ചെയ്യുന്നു.
ഇങ്ങനെ “പാതി ദഹിപ്പിച്ച” അവശിഷ്ട മാംസ്യതന്മാത്രകളെ കോശത്തിനുള്ളിലെ മുഖ്യ ഊതകസംയോജ്യ സംശ്ലിഷ്ട തന്മാത്രകളുമായി (വിശേഷിച്ച് വർഗ്ഗംII തന്മാത്രകൾ) ചേർത്ത് ദ്രുമികകോശം അതിന്റെ കോശ സ്തരത്തിൽ “പ്രദർശിപ്പിക്കുന്നു”.
ഈ ടി-ലസികാണുവിന്റെ കോശപ്രതലത്തിൽ കാണുന്ന വിവിധ സി.ഡി മാംസ്യതന്മാത്രകളും ദ്രുമികകോശത്തിന്റെ കോശസ്തരത്തിൽ ഊതകസംയോജ്യ സംശ്ലിഷ്ടവുമായി ചേർത്ത് പ്രദർശിപ്പിക്കപ്പെട്ട പ്രതിജനകതന്മാത്രകളും പരസ്പരം ബന്ധപ്പെടുന്നു.
ദ്രുമികകോശത്തെയും ടി-കോശത്തെയും ബന്ധിപ്പിച്ചുനിർത്തുന്നതിൽ അവയുടെ കോശസ്തരങ്ങളിൽ നിന്ന് എഴുന്നു നിൽക്കുന്ന കോശ ആസംജന തന്മാത്രകളും (cell adhesion molecules) പ്രധാനമാണ് .
ഈ ഘട്ടത്തോടെ  പ്രതിരോധപ്രവർത്തനം അനുവർത്തന പ്രതിരോധവ്യവസ്ഥ ഏറ്റെടുക്കുന്നു.
തുടർന്ന് ബി-ലസികാണുക്കളുടെ ക്ലോണികനിർദ്ധാരണവും മറ്റും സംഭവിക്കുകയും പ്ലാസ്മാണുക്കൾ ഇമ്മ്യൂണോബ്ലോബുലിൻ പ്രതിദ്രവ്യ തന്മാത്രകൾ  വിസർജ്ജിക്കുകയും ചെയ്യുന്നു.
ശരീരത്തെ ആക്രമിച്ച രോഗാണുവിന്റെ കോശപ്രതലത്തിലെ പ്രതിജനക തന്മാത്രകളെ ഈ ഇമ്മ്യൂണോഗ്ലോബുലിനുകൾ രക്തത്തിലൂടെ വിവിധശരീരഭാഗങ്ങളിലേക്ക് ഒഴുകിയെത്തുകയും പ്രതിജനക-പ്രതിദ്രവ്യ ബന്ധനം വഴി നിർവീര്യമാക്കുകയോ മറ്റ് പ്രതിരോധപൂരക ഘടകങ്ങളുടെ (complements) സഹായത്തോടെ ഭക്ഷക കോശങ്ങളെക്കൊണ്ട് വിഴുങ്ങി ദഹിപ്പിക്കുകയോ ചെയ്യുന്നു .
തൗബ ഇംഗ്ലീഷ് വിലാസം https://ml.wikipedia.org/wiki/At-Tawba
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ ഒൻപതാം അദ്ധ്യായമാണ്‌ തൌബ (പശ്ചാത്താപം).
സൂക്തങ്ങൾ : 129 മുൻപുള്ള സൂറ: അൻഫാൽ ഖുർആൻ അടുത്ത സൂറ: യൂനുസ് സൂറത്ത്
(അദ്ധ്യായം) 9
ആറു കാര്യങ്ങള്
ഉള്ക്കൊള്ളുന്നതാണ് തൗബ.
എങ്ങനെ പശ്ചാത്തപിക്കണമെന്ന് ഒരു
ഗ്രാമീണന് ഖലീഫ അലിയോടു ചോദിച്ചു.
ഉത്തരം ഇങ്ങനെയായിരുന്നു:
` ആറു കാര്യങ്ങള് ഉള്ക്കൊള്ളുന്നതാണ്
തൗബ.
(1) സംഭവിച്ചതില് ഖേദമുണ്ടാവുക,
(2) നഷ്ടപ്പെട്ട നിര്ബന്ധ ബാദ്ധ്യതകള്
നിറവേറ്റുക,
(3) ആര്ക്കെങ്കിലും വല്ലതും നല്കാന്
ബാദ്ധ്യതയുണ്ടെങ്കില് തിരിച്ചുകൊടുക്കുക,
(4) ഉപദ്രവിച്ചിട്ടുണ്ടെങ്കില് ക്ഷമ
ചോദിക്കുക,
(5) മനസ്സിനെ അല്ലാഹുവിനുള്ള
അനുസരണയില് ലയിപ്പിക്കുക.
(6) അല്ലാഹുവിനുള്ള അനുസരണയുടെ കയ്പ്
അതിനെ അനുഭവിപ്പിക്കുക.
സംഭവിച്ച കളങ്കങ്ങളെ തുടച്ചുകളഞ്ഞ്,
തെളിച്ചം വരുത്തലാണ് തൗബയുടെ വഴി.
സര്വ
വാതിലുകളും അടഞ്ഞാലും തൗബയുടെ വാതില്
തുറന്നുകിടക്കും.
നമ്മുടെ പശ്ചാതാപം കാത്ത്
കൈനീട്ടിയിരിക്കുകയാണ് ദയാലുവായ
അല്ലാഹു.
ഹൃദയത്തിന്റെ അടപ്പുകള് തുറന്ന്,
എല്ലാം ഏറ്റുപറഞ്ഞ് മടങ്ങാനുള്ള
വഴിയാണത്.
പാപിയേയും പരിശുദ്ധനേയും
സ്നേഹത്തോടെ ഉള്ക്കൊള്ളുന്ന
അലിവിന്റെ ആകാശം.
ആരെയും അവഗണിക്കുന്നില്ല,
ഒന്നും തിരികെ ചോദിക്കുന്നില്ല,
പാപങ്ങളുടെ പേരില് ഒന്നു മനസ്സു
നൊന്താല് മതി, എല്ലാം മായ്ക്കപ്പെടും.
ഒന്ന് കണ്ണു നനഞ്ഞാല്
മതി,എല്ലാം മാഞ്ഞുപോകും.
എവിടെ വെച്ചും എപ്പോഴും അടുക്കാന്
കഴിയുന്ന ആ സ്നേഹനാഥനോടുള്ള
നമ്മുടെ ബന്ധം എത്രയുണ്ടെന്ന്
നിരന്തരമായി നാം പുനര്വിചാരം നടത്തണം
.
സുജൂദില് നിന്ന്
ഉയരാനാകാത്തത്രയും പാപങ്ങള്
ചെയ്തുകൂട്ടിയിട്ടും എന്തേ എന്റെയും
നിങ്ങളുടേയും പ്രാര്ഥനയുടെ സമയമിത്രയും
കുറഞ്ഞുപോകുന്നത്..?.
ഓരോ ദിവസത്തേയും പ്രാര്ഥനാ
നേരങ്ങളില്
ഒരിക്കലെങ്കിലും മനസ്സൊന്ന്
പിടയുന്നുണ്ടോ...
പ്രാര്ഥനമാത്രമല്ല, മനുഷ്യോപകാര
പ്രവര്ത്തനങ്ങളും കരുണയുള്ള
ജീവിതവും പശ്ചാതാപത്തിന്റെ
വഴികളാണെന്ന് ഖുര്ആന് ഉണര്ത്തുന്നുണ്ട്.
ഉള്ള സൗകര്യങ്ങളിലുള്ള അമിതപ്രതീക്ഷയും ആലസ്യവും വിശ്വാസിയെ എവിടെയാണ്എത്തിക്കുന്നത് എന്നതിന്റെ ജീവൽ മാതൃകകളാണ് കഅബും മുറാറത്തും ഹിലാലും رضي الله عنهم .
പറ്റിപ്പോയതിലുള്ള ഖേദം,ഇനിആവർത്തിക്കില്ലെന്നുള്ള ഉറപ്പ്,വീഴ്ചകളിൽനിന്ന് മുക്തമായ പുതിയ ജീവിതരീതി ...
ഇവകളാണ് തൗബ സ്വീകരിക്കപ്പെടുവാൻ നാം ഭൂമിയിലൊരുക്കേണ്ടുന്നവ .
ബാക്കിയുള്ളത് ആകാശലോകത്തുനിന്ന് റബ്ബ് ചെയ്തുകൊള്ളും
തൗബ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കന്തൂറ (ഖമീസ്) സാധാരണയായി അറബികൾ ധരിക്കുന്ന നീണ്ട സ്ലീവുള്ള നീളം വസ്ത്രം.